**Beboerforeningen i afdeling 22**

Afdeling 22 har som den eneste afdeling i Hadsten Boligforening sin egen beboerforening. Beboerforeningen laver fælles arrangementer for beboerne, hvor det er muligt at møde hinanden og hygge sig sammen.

Beboerforeningens aktiviteter foregår som regel i Aktivitetshuset på Hovvej 102.

**Aktiviteter i beboerforeningen**

* **Yatzy hver mandag kl. 19 i Aktivitetshuset**
Du skal være medlem af Beboerforeningen for at deltage.
* **Banko hver torsdag kl. 19.30 i Aktivitetshuset**
Du skal være medlem af Beboerforeningen for at deltage. Det er dog muligt at købe et medlemskort, der kun gælder til banko. Det koster 25 kr. for et år.
* **Nørkle og strikkeklub hver onsdag fra kl. 14-16 i Aktivitetshuset**Det er for alle beboere i Hadsten Boligforening.
* **Loppemarked i efteråret**

Alle beboere i Hadsten Boligforening kan både komme og sælge og købe til loppemarkedet.

* **Fastelavn og Sankt Hans**
Beboerforeningen afholder hvert år et arrangement til både fastelavn og Sankt Hans.

**Bliv medlem af Beboerforeningen**

Du kan blive medlem af Beboerforeningen, hvis du bor i afdeling 22 i Hadsten Boligforening. Afdeling 22 udgøres af boligerne på Hadbjergvej og Hovvej.

Det koster 50 kr. årligt for pensionister og 75 kr. for andre beboere at blive medlem af beboerforeningen.

Hvis man er medlem af foreningen hører bestyrelsen også meget gerne, hvis man har ideer til andre arrangementer og aktiviteter, som beboerforeningen kan afholde. Har du lyst til at være aktiv og hjælpe til, så er du også meget velkommen.

Vil du være aktivt medlem, så kontakt kontoret på tlf. 87 61 36 00 eller mail@bohadsten.dk. Så videreformidler vi en kontakt.